open-index/open-wikipedia-markdown huggingface dataset:
ทรงสิบสองหน้าปลายตัดพาราไบออกเมนต์

thumb|ทรงสิบสองหน้าปลายตัดพาราไบออกเมนต์
**ทรงสิบสองหน้าปลายตัดพาราไบออกเมนต์** () เป็นทรงหลายหน้า (polyhedron) ที่เกิดจากการนำทรงสิบสองหน้าปลายตัด (truncated dodecahedron) มาประกอบคิวโพลาห้าเหลี่ยม (pentagonal cupola: J5) สองอันบนหน้ารูปสิบเหลี่ยมที่อยู่ตรงข้ามกัน ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงสิบสองหน้าปลายตัด รูปทรงนี้มีหน้ารูปสามเหลี่ยมด้านเท่า 30 หน้า หน้ารูปสี่เหลี่ยมจัตุรัส 10 หน้า หน้ารูปห้าเหลี่ยมปรกติ 2 หน้า และหน้ารูปสิบเหลี่ยมปรกติ 10 หน้า รวม 52 หน้า มี 70 จุดยอด 120 ขอบ และเป็นทรงตันจอห์นสันหมายเลข 69 (Johnson solid: J69)

## ดูเพิ่ม
* ลำดับทรงตันจอห์นสัน
** ทรงสิบสองหน้าปลายตัดออกเมนต์ (augmented truncated dodecahedron: J68)
** ทรงสิบสองหน้าปลายตัดเมทาไบออกเมนต์ (metabiaugmented truncated dodecahedron: J70)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
ตาบอด

thumb|250 px|
**ตาบอด** เป็นความพิการในลักษณะหนึ่งของร่างกาย ผู้ที่ตาบอดจะไม่สามารถมองเห็นภาพได้หรือมองเห็นได้เพียงบางส่วน ในอเมริกาเหนือและยุโรป จะถือว่า ผู้ที่ **ตาบอดทางกฎหมาย** หมายถึงผู้ที่มีวิสัยการมองเห็นภาพได้ไม่เกิน 20 องศา (จากวิสัยของคนปกติประมาณ 180 องศา)

## อ้างอิง

หมวดหมู่:การมองเห็น
หมวดหมู่:ตาบอด
ทรงสิบสองหน้าปลายตัดไทรออกเมนต์

thumb|ทรงสิบสองหน้าปลายตัดไทรออกเมนต์
**ทรงสิบสองหน้าปลายตัดไทรออกเมนต์** () เป็นทรงหลายหน้า (polyhedron) ที่เกิดจากการนำทรงสิบสองหน้าปลายตัด (truncated dodecahedron) มาประกอบคิวโพลาห้าเหลี่ยม (pentagonal cupola: J5) สามอันบนหน้ารูปสิบเหลี่ยมที่ไม่อยู่ติดกันหรือตรงข้ามกัน ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงสิบสองหน้าปลายตัด รูปทรงนี้มีหน้ารูปสามเหลี่ยมด้านเท่า 35 หน้า หน้ารูปสี่เหลี่ยมจัตุรัส 15 หน้า หน้ารูปห้าเหลี่ยมปรกติ 3 หน้า และหน้ารูปสิบเหลี่ยมปรกติ 9 หน้า รวม 62 หน้า มี 75 จุดยอด 135 ขอบ และเป็นทรงตันจอห์นสันหมายเลข 71 (Johnson solid: J71)

## ดูเพิ่ม
* ทรงสิบสองหน้าปลายตัดเมทาไบออกเมนต์ (metabiaugmented truncated dodecahedron: J70)
* ไจเรตรอมบิโคซิโดเดคาฮีดรอน (gyrate rhombicosidodecahedron: J72)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
ไจเรตรอมบิโคซิโดเดคาฮีดรอน

thumb|ไจเรตรอมบิโคซิโดเดคาฮีดรอน
**ไจเรตรอมบิโคซิโดเดคาฮีดรอน** () เป็นทรงหลายหน้า (polyhedron) ที่เกิดจากการนำรอมบิโคซิโดเดคาฮีดรอน (rhombicosidodecahedron) มาหมุนส่วนที่เป็นคิวโพลาห้าเหลี่ยม (pentagonal cupola: J5) หนึ่งส่วนไป 36 องศา (ส่วนหน้าสุดในรูป) รูปทรงนี้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 30 หน้า และหน้ารูปห้าเหลี่ยมปรกติ 12 หน้า รวม 62 หน้า มี 60 จุดยอด 120 ขอบ และเป็นทรงตันจอห์นสันหมายเลข 72 (Johnson solid: J72)

## ดูเพิ่ม
* ลำดับทรงตันจอห์นสัน
** ทรงสิบสองหน้าปลายตัดไทรออกเมนต์ (triaugmented truncated dodecahedron: J71)
** พาราไบไจเรตรอมบิโคซิโดเดคาฮีดรอน (parabigyrate rhombicosidodecahedron: J73)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
พาราไบไจเรตรอมบิโคซิโดเดคาฮีดรอน

thumb|250px|พาราไบไจเรตรอมบิโคซิโดเดคาฮีดรอน
**พาราไบไจเรตรอมบิโคซิโดเดคาฮีดรอน** () เป็นทรงหลายหน้า (polyhedron) ที่เกิดจากการนำรอมบิโคซิโดเดคาฮีดรอน (rhombicosidodecahedron) มาหมุนส่วนที่เป็นคิวโพลาห้าเหลี่ยม (pentagonal cupola: J5) สองส่วนที่อยู่ตรงข้ามกันไป 36 องศา (ส่วนหน้าสุดและหลังกลางในรูป) รูปทรงนี้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 30 หน้า และหน้ารูปห้าเหลี่ยมปรกติ 12 หน้า รวม 62 หน้า มี 60 จุดยอด 120 ขอบ และเป็นทรงตันจอห์นสันหมายเลข 73 (Johnson solid: J73)

## ดูเพิ่ม
* ลำดับทรงตันจอห์นสัน
** ไจเรตรอมบิโคซิโดเดคาฮีดรอน (gyrate rhombicosidodecahedron: J72)
** เมทาไบไจเรตรอมบิโคซิโดเดคาฮีดรอน (metabigyrate rhombicosidodecahedron: J74)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
มาลินีมงคล อมาตยกุล

**มาลินีมงคล อมาตยกุล** (เดิม: หม่อมเจ้ามาลินีมงคล ยุคล; 24 มิถุนายน พ.ศ. 2483 - 11 มิถุนายน พ.ศ. 2565) มีนามลำลองว่า **ท่านหญิงหยอย** เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ และ หม่อมอุบล ยุคล ณ อยุธยา เป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว

## ประวัติ
มาลินีมงคล อมาตยกุล มีนามลำลองว่า ท่านหญิงหยอย เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา ประสูติเมื่อวันที่ 24 มิถุนายน พ.ศ. 2483 ณ วังลดาวัลย์ (ปัจจุบันเป็นที่ทำการของสำนักงานพระคลังข้างที่) มีอนุชาและขนิษฐาสี่องค์ คือ ปัทมนรังษี เสนาณรงค์, หม่อมเจ้าชาตรีเฉลิม ยุคล, หม่อมเจ้าจุลเจิม ยุคล และ หม่อมเจ้านภดลเฉลิมศรี ยุคล 

มาลินีมงคลศึกษาขั้นต้นที่โรงเรียนวัฒนาวิทยาลัย และต่อชั้นมัธยมที่เซนต์โยเซฟคอนแวนต์ เมื่อสำเร็จการศึกษาได้ทรงศึกษาต่อที่สวิตเซอร์แลนด์ พร้อมกับหม่อมเจ้าจันทรจรัสศรี ยุคล, หม่อมเจ้าภุมรีภิรมย์ ยุคล และปัทมนรังษี เสนาณรงค์ เชษฐภคินีและขนิษฐา โดยต้องเสด็จไปเรียนภาษาฝรั่งเศสที่เพรอัลพินาก่อนหนึ่งปี หลังจากนั้นจึงทรงศึกษาในสาขาที่แต่ละองค์สนทัย หม่อมเจ้ามาลินีมงคลทรงศึกษาวิชาอนุบาล ทั้งสี่ท่านเป็นนักเรียนในพระอุปการะของสมเด็จพระศรีนครินทราบรมราชชนนี ที่ประทับอยู่ ณ เมืองโลซาน การที่ทรงศึกษาอยู่ที่โลซานน์ ก็ทำให้มีโอกาสได้เข้าเฝ้าฯ บ่อย ๆ

## ชีวิตส่วนตัว
มาลินีมงคลได้กราบบังคมทูลลาออกจากฐานันดรศักดิ์เมื่อเดือนสิงหาคม พ.ศ. 2512 เพื่อสมรสกับรองศาสตราจารย์ นายแพทย์อรุณ อมาตยกุล สูตินรีแพทย์และอาจารย์แพทย์ในโรงพยาบาลจุฬาลงกรณ์ สภากาชาดไทย ซึ่งเป็นแพทย์ประจำครอบครัว ใช้ชีวิตอยู่ด้วยกัน 27 ปี สามีก็ถึงแก่กรรม 

มาลินีมงคลกลับมาเป็นอาจารย์ใหญ่ที่โรงเรียนอนุบาลยุคลธร โดยปัทมนรังษี เสนาณรงค์ เป็นผู้จัดการ โรงเรียนนี้ตั้งขึ้นเมื่อปี พ.ศ. 2505 โดยพระเจ้าวรวงศ์เธอ พระองค์เจ้าอนุสรมงคลการ และหม่อมอุบล ยุคล ณ อยุธยา เมื่อแรกตั้งอยู่บริเวณวังของพระเจ้าวรวงศ์เธอ พระองค์เจ้าเฉลิมเขตรมงคล ย่านสุขุมวิท ภายหลังย้ายมาที่ถนนกรุงเทพกรีฑา โดยย้ายตามกันมาทั้งวัง เมื่อปี พ.ศ. 2534

มาลินีมงคลวางมือจากงานโรงเรียน โดยมีภาคิไนย คือปัทมวดี เสนาณรงค์ (ธิดาของปัทมนรังษี เสนาณรงค์) เป็นผู้สืบทอดกิจการ

เมื่อวันที่ 22 กรกฎาคม พ.ศ. 2564 ราชกิจจานุเบกษาเผยแพร่ประกาศศาลเยาวชนและครอบครัวกลาง (สาขามีนบุรี) มีคําสั่งให้ท่านหญิงมาลินีมงคล อมาตยกุล เป็นคนไร้ความสามารถ และให้อยู่ในความอนุบาลของน้องสาวคือหม่อมเจ้านภดลเฉลิมศรี ยุคล

มาลินีมงคล อมาตยกุล ถึงแก่กรรมช่วงเช้ามืดของวันที่ 11 มิถุนายน พ.ศ. 2565 ณ โรงพยาบาลจุฬาลงกรณ์ สภากาชาดไทย สิริอายุ 81 ปี พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานน้ำหลวงสรงศพ หีบทองทึบประกอบศพ พระราชทานพวงมาลาหลวง ทรงรับศพไว้ในพระบรมราชานุเคราะห์ และ มีพิธีพระราชทานเพลิงศพเป็นกรณีพิเศษ ณ เมรุวัดเทพศิรินทราวาส วันที่ 20 มิถุนายน พ.ศ. 2565

## ลำดับสาแหรก



## อ้างอิง

## แหล่งข้อมูลอื่น

* หม่อมเจ้ามาลินีมงคล อมาตยกุล (ยุคล) ชีวิตและความทรงจำแสนงาม  โดย เบญจวรรณ มนัสไพบูลย์
* คณะผู้บริหารและครู โรงเรียนอนุบาลยุคลธร 

หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:ราชสกุลยุคล
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:สกุลอมาตยกุล
หมวดหมู่:ครูชาวไทย
หมวดหมู่:บุคคลไร้ความสามารถ
แบร์นฮาร์ท รีมัน

thumbnail|แบร์นฮาร์ท รีมัน ใน ค.ศ. 1863

**เกออร์ค ฟรีดริช แบร์นฮาร์ท รีมัน** (; 17 กันยายน ค.ศ. 1826 – 20 กรกฎาคม ค.ศ. 1866) เป็นนักคณิตศาสตร์ชาวเยอรมัน ที่ศึกษาเกี่ยวกับการวิเคราะห์และอนุพันธ์เชิงเรขาคณิต

## ผลงานที่คิดค้น
* สมมติฐานของรีมัน (หนึ่งใน 7 "โจทย์ปัญหารางวัลมิลเลนเนียม")
* ฟังก์ชันซีตาของรีมัน
* อินทิกรัลรีมัน
* ผลบวกรีมัน
* ทฤษฎีบทประกอบของรีมัน
* พื้นผิวรีมัน
* เมทริกซ์รีมัน
* ทรงกลมรีมัน

หมวดหมู่:นักคณิตศาสตร์ชาวเยอรมัน
หมวดหมู่:บุคคลจากรัฐนีเดอร์ซัคเซิน
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:ศิษย์เก่าจากมหาวิทยาลัยฮุมบ็อลท์แห่งเบอร์ลิน
หมวดหมู่:บุคคลจากมหาวิทยาลัยเกิททิงเงิน
อาหรับราตรี

***อาหรับราตรี*** หรือ***พันหนึ่งราตรี*** (, ) เป็นงานรวบรวมนิยายและนิทานพื้นบ้านตะวันออกกลางและเอเชียใต้ซึ่งรวบรวมไว้เป็นภาษาอังกฤษระหว่างยุคทองของอิสลาม ซึ่งฉบับภาษาอังกฤษฉบับแรก (ค.ศ. 1706) ใช้ชื่อเรื่องว่า *ความบันเทิงอาหรับราตรี* (*The Arabian Nights' Entertainment*)

งานดังกล่าวมีการรวบรวมเป็นเวลาหลายศตวรรษโดยมีผู้ประพันธ์ ผู้แปลและนักวิชาการต่าง ๆ ทั่วเอเชียตะวันตก เอเชียกลางและเอเชียใต้และแอฟริกาเหนือ ตัวนิทานเองสืบย้อนไปถึงตำนานพื้นบ้านวรรณกรรมอาหรับ เปอร์เซีย เมโสโปเตเมีย อินเดียและอียิปต์โบราณและสมัยกลาง โดยเฉพาะอย่างยิ่ง นิทานหลายเรื่องเดิมเป็นนิยายพื้นบ้านจากสมัยรัฐเคาะลีฟะฮ์ ส่วนเรื่องอื่น ๆ โดยเฉพาะอย่างยิ่งกรอบเรื่อง เป็นไปได้ว่าถูกดึงมาจากงานภาษาเปอร์เซียปาห์ลาวี *Hazār Afsā* (, ท. *พันนิยาย*) ซึ่งอิงส่วนของอินเดียบางส่วน

บางเรื่องสัมพันธ์อย่างกว้างขวางมากกับ*อาหรับราตรี* โดยเฉพาะ "ตะเกียงวิเศษของอะลาดิน" "อาลีบาบากับโจรสี่สิบคน" และ "การเดินทางเจ็ดเที่ยวของกะลาสีซินแบด" แม้ว่าแทบเป็นนิทานพื้นบ้านตะวันออกกลางของแท้ค่อนข้างแน่นอน แต่มิใช่ส่วนหนึ่งของอาหรับราตรีในฉบับภาษาอาหรับดั้งเดิม แต่ถูกอ็องตวน ก็อลล็องและผู้แปลยุโรปคนอื่นเพิ่มเข้างาน

## อ้างอิง

## แหล่งข้อมูลอื่น

หมวดหมู่:นวนิยาย
พระยามานวราชเสวี (ปลอด วิเชียร ณ สงขลา)

มหาอำมาตย์ตรี **พระยามานวราชเสวี** (18 กันยายน พ.ศ. 2433 - 17 กุมภาพันธ์ พ.ศ. 2527) อดีตผู้สำเร็จราชการแทนพระองค์ในพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นเวลา 15 ปี อดีตเลขาธิการคณะกรรมการกฤษฎีกา อดีตอธิบดีกรมอัยการ เลขาธิการเนติบัณฑิตยสภา อดีตประธานสภาผู้แทนราษฎร อดีตสมาชิกสภากรรมการองคมนตรีในพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว ได้รับพระบรมราชโองการโปรดเกล้าฯ ให้ดำรงตำแหน่งอภิรัฐมนตรี และองคมนตรีในพระบาทสมเด็จพระมหาภูมิพลอดุลยเดชมหาราช บรมนาถบพิตร และศาสตราจารย์วิสามัญแห่งมหาวิทยาลัยธรรมศาสตร์

## ประวัติ

### ชีวิตส่วนตัว
พระยามานวราชเสวี เป็นบุตรพระอนันตสมบัติ (เอม ณ สงขลา) ผู้ช่วยราชการเมืองสงขลา เกิดที่บ้านพระยาสุนทรานุรักษ์ (เนตร ณ สงขลา) ตำบลบ่อยาง อำเภอเมืองสงขลา จังหวัดสงขลา เป็นน้องชายร่วมบิดามารดากับเจ้าพระยาศรีธรรมาธิเบศ (จิตร ณ สงขลา)

พระยามานวราชเสวี สมรสกับท่านผู้หญิงศรี มานวราชเสวี (ลพานุกรม) มีบุตรชายคนเดียว คือ วิรัช ณ สงขลา สมรสกับหม่อมเจ้าวุฒิเฉลิม วุฒิชัย มีบุตรชาย 2 คน คือ
* เดชาภิวัฒน์ ณ สงขลา อดีตผู้อำนวยการสำนักงบประมาณ กรรมการในคณะกรรมการอำนวยการจัดงานพระราชพิธีบรมราชาภิเษก พุทธศักราช 2562 
* ณัฐญาดา ณ สงขลา 

### การศึกษา
หลังจากเรียนจบชั้นมัธยมที่โรงเรียนราชวิทยาลัย ได้อยู่ในพระอุปถัมภ์ของพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์

#### ตามลำดับการศึกษา
* โรงเรียนอัสสัมชัญ บางรัก (อสช 971)
* โรงเรียนเทพศิรินทร์
* โรงเรียนราชวิทยาลัย (ปัจจุบันคือโรงเรียน ภ.ป.ร. ราชวิทยาลัย ในพระบรมราชูปถัมภ์ )

พ.ศ. 2456 ได้รับทุนเล่าเรียนหลวงของกระทรวงยุติธรรม ไปศึกษาต่อกฎหมายที่โรงเรียนอินเนอร์เทมเปิล (Inner Temple) ประเทศอังกฤษ

## ยศ
### ยศพลเรือน
* มหาอำมาตย์ตรี

### ยศในพระราชสำนัก
* พ.ศ. 2461 – เสวกตรี

### ยศเสือป่า
* 26 พฤศจิกายน พ.ศ. 2461 – นายหมวดตรี

## ตำแหน่ง
* ผู้ช่วยสมุหพระนิติศาสตร์
* สมุหพระคลังข้างที่

## เครื่องราชอิสริยาภรณ์
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2501 – 80px เครื่องราชอิสริยาภรณ์แดนเนอโบร ชั้นประถมาภรณ์

## ลำดับสาแหรก




## อ้างอิง

## แหล่งข้อมูลอื่น
* พระยามานวราชเสวี (ปลอด วิเชียร ณ สงขลา)

หมวดหมู่:ผู้สำเร็จราชการแทนพระองค์ของไทย
หมวดหมู่:บุคคลจากอำเภอเมืองสงขลา
หมวดหมู่:นักกฎหมายชาวไทย
มานวราชเสวี
หมวดหมู่:นักการเมืองไทย
หมวดหมู่:ประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:รัฐมนตรีว่าการกระทรวงการคลังไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญ ร.ด.ม.(ศ)
หมวดหมู่:ผู้ได้รับเหรียญรัตนาภรณ์ ป.ป.ร.4
หมวดหมู่:ผู้ได้รับเหรียญรัตนาภรณ์ อ.ป.ร.2
หมวดหมู่:ผู้ได้รับเหรียญรัตนาภรณ์ ภ.ป.ร.1
หมวดหมู่:ผู้ได้รับเหรียญพิทักษ์รัฐธรรมนูญ
หมวดหมู่:สกุล ณ สงขลา
หมวดหมู่:ประธานรัฐสภาไทย
หมวดหมู่:รองประธานสภาผู้แทนราษฎรไทย
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:เลขาธิการคณะกรรมการกฤษฎีกา
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:องคมนตรีในรัชกาลที่ 9
โครงการจาการ์ตา

**โครงการจาการ์ตา** หรือ **อะแพชี จาการ์ตา** () เป็นโครงการสำหรับสร้างและบำรุงรักษาซอฟต์แวร์โอเพนซอร์สบนแพลตฟอร์มจาวา โครงการนี้เป็นศูนย์รวมของโครงการย่อยอื่น ๆ ภายใต้มูลนิธิซอฟต์แวร์อะแพชี (Apache Software Foundation) และผลิตภัณฑ์ของโครงการจาการ์ตาทั้งหมดได้เผยแพร่ออกสู่สาธารณะด้วยสัญญาอนุญาตอะแพชี (Apache License)

ชื่อของโครงการจาการ์ตาไม่ได้เลียนแบบมาจากเมืองหลวงของประเทศอินโดนีเซีย หรือสปีชีส์ของผีเสื้อสีน้ำเงินที่ชื่อจาการ์ตา แต่มาจากชื่อของห้องประชุมในบริษัท ซัน ไมโครซิสเต็มส์ ที่ซึ่งนำมาสู่การอภิปรายเพื่อให้เกิดโครงการนี้

## โครงการย่อย
โครงการย่อยหลัก ๆ ในโครงการจาการ์ตา มีทั้งเครื่องมือ ไลบรารี และเฟรมเวิร์ก ตัวอย่างเช่น
* BCEL - ไลบรารีสำหรับปรับไบต์โค้ดของจาวาให้เหมาะสม
* BSF - เฟรมเวิร์กสำหรับเขียนโปรแกรม
* Cactus - เฟรมเวิร์กสำหรับทดสอบคลาสของจาวาทางฝั่งเซิร์ฟเวอร์
* จาการ์ตา คอมมอนส์ (Jakarta Commons) - แหล่งรวมคลาสที่เป็นประโยชน์ซึ่งสร้างขึ้นมาเพื่อเป็นไลบรารีมาตรฐานของจาวา
* ECS - เอพีไอของจาวาที่ใช้ผลิตโค้ดภาษามาร์กอัปได้หลายประเภท
* HttpComponents- โพรโทคอลส่งข้อความหลายมิติ (HTTP)
* JCS - ระบบจัดการแคชสำหรับภาษาจาวา
* JMeter - เครื่องมือทดสอบประสิทธิภาพของจาวา
* ORO - คลาสจาวาที่รองรับนิพจน์ปรกติซึ่งใช้ในภาษาเพิร์ลรุ่น 5
* Regexp - แพ็กเกจนิพจน์ปรกติโดยภาษาจาวาล้วน
* Slide - แหล่งเก็บเนื้อหาสำหรับใช้ใน WebDAV
* Taglibs - แหล่งรวมไลบรารีแท็กที่ปรับแต่งเองได้

และโครงการต่อไปนี้เริ่มแรกอยู่ภายใต้โครงการจาการ์ตา บัดนี้กลายเป็นโครงการหลักที่แยกตัวออกไป แต่ยังอยู่ภายใต้มูลนิธิซอฟต์แวร์อะแพชี
* Ant - เครื่องมือสำหรับสร้างคลาสขณะประมวลผล
* HiveMind - บริการและตั้งค่า microkernel
* Maven - เครื่องมือจัดการและสร้างโครงการใหม่
* POI - พอร์ตของภาษาจาวาล้วนเพื่อใช้ติดต่อกับแฟ้มที่เป็นที่นิยมของไมโครซอฟท์
* Struts - เฟรมเวิร์กสำหรับพัฒนาเว็บแอปพลิเคชัน
* Tapestry - แบบจำลองวัตถุส่วนประกอบบนพื้นฐานของจาวาบีนส์ (JavaBeans)
* อะแพชี ทอมแคต (Apache Tomcat) - โปรแกรมเว็บเซิร์ฟเวอร์และบรรจุเจเอสพีกับเซิร์ฟเลต
* Turbine - เฟรมเวิร์กของเว็บแอปพลิเคชันเพื่อการพัฒนาอย่างรวดเร็ว
* อะแพชี เวโลซิตี (Apache Velocity) - ตัวประมวลผลสำหรับสร้างข้อมูลจากแม่แบบในรูปแบบต่างๆ

## แหล่งข้อมูลอื่น
* เว็บไซต์อย่างเป็นทางการ

หมวดหมู่:แพลตฟอร์มจาวา
หมวดหมู่:มูลนิธิซอฟต์แวร์อะแพชี
วิรัช อยู่ถาวร

**วิรัช อยู่ถาวร** เป็นนักดนตรี นักแต่งเพลงชาวไทย ผู้ได้รับยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีสากล) พุทธศักราช 2560 มีผลงานในนามศิลปิน "3 วิ" ร่วมกับ วิชัย ปุญญะยันต์ และวินัย พันธุรักษ์ ในวงซิลเวอร์แซนด์ และวงพิงค์แพนเตอร์, เป็นผู้แต่งทำนองและเรียบเรียงเสียงประสานเพลง พ่อแห่งแผ่นดิน และแต่งเพลงประกอบละครโทรทัศน์หลายเรื่องให้กับไทยทีวีสีช่อง 3 เช่น แต่ปางก่อน, ปริศนา, แม่นาคพระโขนง (สัญญาใจ) เป็นต้น

ประสบการณ์ด้านสิทธิของนักแต่งเพลง เป็นกรรมการผู้ก่อตั้ง และประธานกรรมการ บริษัท ลิขสิทธิ์ดนตรี (ประเทศไทย) จำกัด (Music Copyright Thailand: MCT) ซึ่งเป็นองค์กรบริหารจัดการลิขสิทธิ์ของนักแต่งเพลงของไทย โดยเป็นเพียงองค์กรเดียวในประเทศไทยที่ได้รับการเป็นสมาชิกขององค์กร CISAC (สมาพันธ์แห่งสมาคมผู้สร้างสรรค์และนักแต่งเพลงระหว่างประเทศ) นอกจากนี้ ยังเป็นกรรมการผู้ทรงคุณวุฒิในคณะกรรมการส่งเสริมศิลปะร่วมสมัยชุดใหม่ ในสมัยคณะรัฐมนตรีไทย คณะที่ 61 ภายหลังรัฐประหาร ในนามคณะรักษาความสงบแห่งชาติ

## เครื่องราชอิสริยาภรณ์

## อ้างอิง

## แหล่งข้อมูลอื่น
* ประวัติจาก KPN
* ประวัติจากMCT 
* CISAC

หมวดหมู่:นักแต่งเพลงชาวไทย
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
อักษรน่าซี

**อักษรน่าซี**คืออักษรที่ใช้เขียนภาษาน่าซีมีสามแบบได้แก่ 

## อักษรตงปา

อักษรตงปาประกอบด้วยสัญญลักษณ์ 1,400 ตัวโดย 90% เป็นพิกโตแกรม ประดิษฐ์โดยกษัตริย์มัวเบา อซอง เมื่อราว พ.ศ. 1800 ใช้ในการอ่านออกเสียงหนังสือทางศาสนาและและการรักษาโรคของหมอผี การใช้ภาษาน่าซีและอักษรตงปาถูกขัดขวางในช่วงที่เปลี่ยนการปกครองเป็นระบอบคอมมิวนิสต์ เมื่อ พ.ศ. 2492 และถูกควบคุมเข้มงวดยิ่งขึ้นในช่วงปฏิวัติวัฒนธรรม พ.ศ. 2503 – 2512 หนังสือจำนวนมากถูกเผาทำลาย ในปัจจุบันมีหมอผีที่ยังอ่านอักษรตงปาได้ราว 60 คน ทั้งหมดอายุมากกว่า 70 ปี ที่อายุน้อยที่สุดคือ 30 ปี 

ในการฟื้นฟูอักษรนี้ขึ้นใหม่ ผู้ใช้อักษรนี้ได้ที่มีอายุน้อยจะถูกเชิญให้ไปสอนในโรงเรียน หนังสือพิมพ์ในช่วงพ.ศ. 2530 พิมพ์ด้วยอักษรตงปาและอักษรละติน เพื่อเพิ่มความสามารถในการอ่านออกเขียนได้ของชาวน่าซี หนังสือมากกว่า 30 เล่มถูกตีพิมพ์ ความพยายามนี้ประสบความสำเร็จมากในช่วงแรกโดยใน พ.ศ. 2525 มีชาวน่าซี 200 คน สามารถอ่านภาษาน่าซีที่เขียนด้วยอักษรละติน และเพิ่มเป็น 1,700 คน เมื่อ พ.ศ. 2528 รัฐบาลจีนค่อยๆเลิกการสอนภาษาน่าซีในราว พ.ศ. 2531 – 2532 ในปัจจุบันเริ่มกลับมาสอนอีกครั้งหนึ่ง

## อักษรกีบา
thumb|อักษรกีบา
อักษรเกอปา (哥巴文) มีโครงสร้างใกล้เคียงกับอักษรจีน ประกอบด้วยสัญลักษณ์ที่มาจากภาษาจีนและคิดขึ้นเอง รวมทั้งสัญลักษณ์จากอักษรตงปา  ตัวอย่างหนังสือที่เขียนด้วยอักษรนี้มีน้อยและเข้าใจได้น้อย เขียนในแนวนอนจากซ้ายไปขวา การอ่านออกเสียงไม่แน่นอนขึ้นกับผู้ใช้

## อักษรละติน
อักษรละตินสำหรับภาษาน่าซี มีพื้นฐานมาจากพินอินของอักษรจีน เริ่มใช้เมื่อ พ.ศ. 2500 และปรับปรุงใหม่เมื่อ พ.ศ. 2527

## อ้างอิง
* อักษรนาซี

น่าซี
กรุงเทพโพลล์

**ศูนย์วิจัยกรุงเทพโพลล์** เป็นหน่วยงานในสังกัดมหาวิทยาลัยกรุงเทพ ก่อตั้งในปี พ.ศ. 2537 โดยมีวัตถุประสงค์เพื่อบริการสังคมในการผลิตงานวิจัยเชิงสำรวจด้านการสำรวจความคิดเห็น (Poll) ของประชาชน ทั้งด้านเศรษฐกิจ สังคม และการเมือง ด้วยการเป็นแหล่งความรู้ พัฒนา และเผยแพร่ผลงานวิจัยเชิงสำรวจแก่ คณาจารย์ นักศึกษา และประชาชนทั่วไป ปัจจุบันผลิตงานวิจัยเชิงสำรวจและการสำรวจความคิดเห็นของประชาชนในเรื่องต่างๆแล้วกว่า 800 เรื่อง และได้รับการยอมรับทั้งจากภาครัฐ เอกชนและสื่อมวลชนทุกแขนงในการนำผลสำรวจไปใช้และเผยแพร่ต่อสาธารณชน

## อ้างอิง

## แหล่งข้อมูลอื่น
* ผลสำรวจกรุงเทพโพลล์

หมวดหมู่:มหาวิทยาลัยกรุงเทพ
หมวดหมู่:การสำรวจความเห็น
ลำไส้

thumb
ในกายวิภาคศาสตร์ **ลำไส้** เป็นส่วนหนึ่งในทางเดินอาหารต่อจากกระเพาะอาหารไปสู่ทวารหนัก ลำไส้เล็กและลำไส้ใหญ่ ในมนษุย์สามารถแบ่งลำไส้เล็กเป็นส่วน ๆ ได้แก่ ลำไส้เล็กส่วนต้น (Duodenum), ลำไส้เล็กส่วนกลาง (Jejunum), ลำไส้เล็กส่วนปลาย (Ileum) ส่วนลำไส้ใหญ่แบ่งได้เป็นลำไส้ใหญ่ส่วนต้น (Cecum) และลำไส้ใหญ่ส่วนปลาย (Colon)

## ดูเพิ่ม
* ท้องร่วง
* ท้องผูก

หมวดหมู่:ระบบทางเดินอาหาร
อะแพชี เวโลซิตี

**อะแพชี เวโลซิตี** (Apache Velocity) เป็นแพ็กเกจโอเพนซอร์สที่สร้างและกำกับดูแลโดยมูลนิธิซอฟต์แวร์อะแพชี เวโลซิตีเป็นเอนจินแม่แบบบนพื้นฐานของภาษาจาวา ซึ่งช่วยผูกภาษาแม่แบบกับอ็อบเจกต์ที่อ้างถึงในโค้ดจาวา โดยจุดประสงค์เพื่อทำให้เกิดความชัดเจนในการแบ่งแยกระหว่างระดับชั้นการนำเสนอกับระดับชั้นธุรกิจบนเว็บแอปพลิเคชัน (ดูเพิ่มที่ Model-view-controller) แอปพลิเคชันที่มักใช้เวโลซิตีเช่น
* เว็บแอปพลิเคชันที่ใช้การแทรกข้อมูลจากอ็อบเจกต์ เช่น จาวาบีนส์ ลงในเพจของ HTML โดยตรง การทำงานนี้คล้ายการแทรกตัวแปรบนเพจของเจเอสพีและพีเอชพี เวโลซิตีนั้นยังมีคลาสเซิร์ฟเลตเป็นของตัวเอง ซึ่งสามารถนำไปผนวกใช้บน อะแพชี ทอมแคต (Apache Tomcat) ได้ทันที
* เวโลซิตีสามารถผลิตซอร์สโค้ดของภาษาจาวา เอสคิวแอล โพสต์สคริปต์ ฯลฯ แล้วนำซอร์สโค้ดที่ผลิตได้ไปใช้งานต่อไป ซึ่งขึ้นอยู่กับแม่แบบที่ใช้ผลิตด้วย
* ข้อความในอีเมลอัตโนมัติที่ส่งจากการสร้างบัญชีผู้ใช้ การส่งรหัสผ่าน หรือการแจ้งเตือนรายงานทางอีเมล โดยใช้แม่แบบที่สร้างขึ้นจากแฟ้มข้อความที่แยกไว้ต่างหาก แทนที่จะฝังข้อความทั้งหมดลงในโค้ดจาวา
* การแปลงแฟ้มเอกซ์เอ็มแอลจากรูปแบบหนึ่งไปสู่อีกรูปแบบหนึ่ง เวโลซิตีจะประมวลผลแฟ้มต้นฉบับให้เป็นอ็อบเจกต์ที่สามารถเข้าถึงได้ตามลำดับชั้น และต้องมีแฟ้มเอกซ์เอ็มแอลอีกแฟ้มเป็นแม่แบบปลายทางรอรับ

อะแพชี เวโลซิตี เคยเป็นโครงการย่อยของโครงการจาการ์ตา แต่ปัจจุบันได้แยกตัวออกมาเป็นโครงการหลักของมูลนิธิซอฟต์แวร์อะแพชี

## ตัวอย่างโค้ด
ส่วนนี้คือแฟ้มแม่แบบ

```

```


หลังจากประมวลผลผ่านเวโลซิตีแล้วจะได้ผลลัพธ์ดังนี้

```
<html>
<body>
Hello Velocity World!
</body>
</html>
```


ซึ่งรูปแบบของไวยากรณ์และแนวความคิดแม่แบบทั้งหมดในเวโลซิตี นำมาจากเอนจินแม่แบบของเว็บแมโคร (WebMacro) ซึ่งเป็นโครงการเก่าและขณะนี้ก็เป็นโครงการโอเพนซอร์สเหมือนกัน

## ดูเพิ่ม
* เจเอสพี
* ฟรีมาร์เกอร์ (FreeMarker)

## แหล่งข้อมูลอื่น
* Velocity at Apache
* Velocity Wiki

หมวดหมู่:มูลนิธิซอฟต์แวร์อะแพชี
หมวดหมู่:แพลตฟอร์มจาวาเอนเทอร์ไพรส์
หมวดหมู่:แพลตฟอร์มจาวา
หมวดหมู่:เอนจินแม่แบบ
ไกยเกษี

**พระนางไกยเกษี**  เป็นพระธิดาของท้าวไกยเกษ กับพระมหาเทวีเจ้าประไภวดีหรือเกศินี เป็นพระอัครมเหสีองค์หนึ่งของท้าวทศรถ มีพระโอรสชื่อพระพรต มีพระเชษฐาคือเจ้าฟ้ายุทธชิตอุปราชย์เมืองไกยเกษ
เมื่อครั้งพระอินทร์เชิญท้าวทศรถขึ้นไปปราบอสูรปทูตทันต์ที่ขึ้นไปรุกรานสวรรค์ ปทูตทันต์แผลงศรถูกเพลารถพระที่นั่งหักลง พระนางไกยเกษีเอาแขนสอดแทนเพลาที่หัก และสังหารอสูรตนนั้น ท้าวทศรถจึงพระราชทานพร เมื่อท้าวทศรถจะมอบราชบัลลังก์ให้พระราม นางจึงใช้โอกาสขอพรนั้น ให้พระพรตครองราชย์ก่อน และขอให้พระรามออกผนวชเป็นเวลา 14 ปี นางจึงเป็นต้นเหตุให้พระรามเดินป่า และท้าวทศรถสิ้นพระชนม์ด้วยความตรอมพระทัยที่พรากจากโอรส นางถูกห้ามไม่ให้จุดไฟพระเพลิง หลังจากพิธีบรมศพ นางไปทูลขอลุแก่โทษและกราบทูลให้พระรามกลับมาครองราชย์

## ลักษณะของนางไกยเกษี
กายสีนวลจันทร์ สวมมงกุฎนาง

ก
ก
หลวงเสนาณรงค์ (ศักดิ์ เสนาณรงค์)

พลเอก **หลวงเสนาณรงค์** (นามเดิม ศักดิ์ อากาศะพันธุ์) (พ.ศ. 2437 - พ.ศ. 2498) อดีตผู้บัญชาการมณฑลทหารบกที่ 6 ค่ายวชิราวุธ จังหวัดนครศรีธรรมราช 

เป็นผู้บังคับบัญชาหน่วยทหารในภาคใต้ ซึ่งต่อต้านการรุกรานจากกองทัพญี่ปุ่นในสงครามมหาเอเชียบูรพา ต่อมาได้ดำรงตำแหน่งรองผู้บัญชาการทหารบก และปลัดกระทรวงกลาโหม

หลวงเสนาณรงค์ ได้รับพระราชทานยศพลเอก พลเรือเอก พลอากาศเอก และ ได้รับพระบรมราชโองการโปรดเกล้าฯ ดำรงตำแหน่งองคมนตรี ระหว่างวันที่ 14-19 กรกฎาคม พ.ศ. 2498  ท่านถึงแก่อนิจกรรมในปี พ.ศ. 2498

## เครื่องราชอิสริยาภรณ์

## อ้างอิง

## แหล่งข้อมูลอื่น
* ฐานข้อมูล

หมวดหมู่:องคมนตรีในรัชกาลที่ 9
หมวดหมู่:ทหารบกชาวไทย
สนาณรงค์
หมวดหมู่:สกุลเสนาณรงค์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
พระยาบริรักษ์เวชชการ (ไล่ฮวด ติตติรานนท์)

อำมาตย์เอก **พระยาบริรักษ์เวชชการ** หรือนามเดิม **ไล่ฮวด ติตติรานนท์** (25 สิงหาคม พ.ศ. 2435 - 26 มีนาคม พ.ศ. 2511) อดีตสภานายกแพทยสมาคมแห่งประเทศไทย (พ.ศ. 2476) อดีตรัฐมนตรีว่าการกระทรวงสาธารณสุข อดีตกรรมการมหามกุฏราชวิทยาลัย และอดีตนายกสมาคมโหรแห่งประเทศไทยในพระบรมราชินูปถัมภ์คนที่ 3 (พ.ศ. 2493 - 2510)

ชีวิตครอบครัวสมรสกับ ท่านผู้หญิงละมูล บริรักษ์เวชชการ มีบุตรธิดา 12 คน มีหญิง 2 คน ชาย 10 คน

## การทำงาน
พระยาบริรักษ์เวชชการ ได้รับแต่งตั้งเป็นรัฐมนตรีว่าการกระทรวงสาธารณสุข ในปี พ.ศ. 2491 ปี พ.ศ. 2494 และเป็นสมาชิกสภาผู้แทนราษฎรประเภทที่ 2 ในปี พ.ศ. 2494 

พระยาบริรักษ์เวชชการ ได้รับพระบรมราชโองการโปรดเกล้าฯ เป็นองคมนตรี เมื่อวันที่ 2 พฤษภาคม พ.ศ. 2500 อยู่ในตำแหน่งจนถึงแก่อสัญกรรมในวันที่ 26 มีนาคม พ.ศ. 2511 งานพระราชทานเพลิงศพวันที่ 25 มิถุนายน พ.ศ. 2511 

## เครื่องราชอิสริยาภรณ์

## อ้างอิง

หมวดหมู่:องคมนตรีในรัชกาลที่ 9
บริรักษ์เวชชการ
หมวดหมู่:รัฐมนตรีว่าการกระทรวงสาธารณสุขไทย
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:แพทย์ชาวไทย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญรัตนาภรณ์ ภ.ป.ร.1
หมวดหมู่:ผู้ได้รับเหรียญราชรุจิ ร.จ.ท.9
กล้ามเนื้อโครงร่าง

300px|right|thumbnail|การจัดลำดับของกล้ามเนื้อโครงร่าง
**กล้ามเนื้อโครงร่าง** () เป็นกล้ามเนื้อลายชนิดหนึ่งซึ่งมักมีส่วนยึดติดกับกระดูก กล้ามเนื้อโครงร่างเป็นกล้ามเนื้อที่ใช้สำหรับทำให้เกิดการเคลื่อนไหว โดยสร้างแรงกระทำกับกระดูกและข้อผ่านการหดตัวของกล้ามเนื้อ โดยทั่วไปจะทำงานอยู่ภายใต้การควบคุม (ผ่านการกระตุ้นเส้นประสาทโซมาติก) อย่างไรก็ดี กล้ามเนื้อโครงร่างสามารถหดตัวนอกเหนือการควบคุมได้ผ่านรีเฟลกซ์

เซลล์กล้ามเนื้อ (บางครั้งเรียกว่า ใยกล้ามเนื้อ) มีลักษณะเป็นทรงกระบอกยาว หนึ่งเซลล์มีหลายนิวเคลียส นิวเคลียสของเซลล์กล้ามเนื้อนี้อยู่ที่ส่วนริมเซลล์ ใต้เยื่อหุ้มเซลล์ เพื่อให้ตรงกลางเซลล์มีที่ว่างสำหรับ myofibril (ในทางกลับกัน หากนิวเคลียสของเซลล์กล้ามเนื้อโครงร่างไปอยู่ตรงกลางเซลล์ จะถือว่าเป็นภาวะทางพยาธิวิทยาที่เรียกว่า centronuclear myopathy)

กล้ามเนื้อโครงร่างจะมีปลายข้างหนึ่ง (จุดเกาะต้น) เกาะติดกับกระดูกส่วนที่ใกล้กับแกนกลางร่างกายมากกว่าและมักเป็นกระดูกที่ค่อนข้างยึดแน่น และปลายอีกข้างหนึ่ง (จุดเกาะปลาย) เกาะข้ามข้อไปยังกระดูกอีกชิ้นหนึ่งที่อยู่ห่างจากแกนกลางร่างกายมากกว่า การหดตัวของกล้ามเนื้อโครงร่างจะทำให้กระดูกหมุนตามข้อ เช่น กล้ามเนื้อที่ชื่อว่า biceps brachii มีจุดเกาะต้นอยู่ที่กระดูกสะบัก และมีจุดเกาะปลายอยู่ที่กระดูกเรเดียส (ส่วนหนึ่งของแขนท่อนล่าง) เมื่อกล้ามเนื้อนี้หดตัว จะทำให้เกิดการงอแขนที่ข้อศอก เป็นต้น

การแบ่งประเภทของกล้ามเนื้อโครงร่างนั้นมีอยู่หลายวิธีด้วยกัน วิธีหนึ่งคือแบ่งตามโปรตีนที่มีอยู่ใน myosin วิธีนี้จะทำให้ได้กล้ามเนื้อโครงร่างสองชนิด คือ ชนิดที่หนึ่ง (Type I) และชนิดที่สอง (Type II) กล้ามเนื้อ Type I จะมีสีออกแดง มีความทนมากและทำงานได้นานก่อนจะล้าเนื่องจากใช้พลังงานจากกระบวนการ oxidative metabolism ส่วนกล้ามเนื้อ Type II จะมีสีออกขาว ใช้สำหรับการทำงานที่ต้องการความเร็วและกำลังมากในระยะเวลาสั้นๆ ก่อนที่จะล้าไป กล้ามเนื้อชนิดนี้ใช้พลังงานจากทั้งกระบวน oxidative metabolism และ anaerobic metabolism ขึ้นอยู่กับชนิดย่อยแต่ละชนิด

*
เส้นประสาทมัสคิวโลคิวทาเนียส

**เส้นประสาทมัสคิวโลคิวทาเนียส** () เป็นเส้นประสาทที่มีต้นกำเนิดมาจาก lateral cord ของร่างแหประสาทแขน (brachial plexus) อยู่ตรงกล้ามกับขอบล่างของ กล้ามเนื้อเพคเทอรัลลิส ไมเนอร์ (pectoralis minor) มีใยประสาทที่มีต้นกำเนิดมาจาก เส้นประสาทคอ (cervical nerve) เส้นที่ห้า หก และเจ็ด

หมวดหมู่:เส้นประสาท
ข่ายประสาทแขน

**ข่ายประสาทเบรเคียล** หรือ **ข่ายประสาทแขน** () เป็นการจัดเรียงตัวของเส้นประสาทที่ออกมาจากกระดูกสันหลังท่อนที่ C5 ถึง T1 ผ่านมายังคอ รักแร้ และไปยังแขน

## หน้าที่
ข่ายประสาทแขนทำหน้าที่รับและส่งสัญญาณประสาททั้งหมดไปยังแขนทั้งแขน ยกเว้นกระแสประสาทของกล้ามเนื้อสองมัด ได้แก่ กล้ามเนื้อทราพีเซียส (trapezius) ซึ่งเลี้ยงโดยเส้นประสาทสมองคู่ที่ 11 spinal accessory nerve และบางส่วนของผิวหนังบริเวณรักแร้ ซึ่งเลี้ยงโดย intercostobrachialis nerve

ดังนั้นการมีรอยโรคที่ข่ายประสาทนี้สามารถทำให้เกิดการทำงานผิดปกติของแขนได้

## อ้างอิง

หมวดหมู่:ระบบประสาทนอกส่วนกลาง
หมวดหมู่:กายวิภาคศาสตร์ของรยางค์บน
ฮีโมโกลบิน

**ฮีโมโกลบิน** หรือ **เฮโมโกลบิน** คือส่วนหนึ่งของระบบไหลเวียนโลหิตซึ่งเป็นโปรตีนสำคัญจะอยู่ในเม็ดเลือดแดงและช่วยนำออกซิเจนไปเลี้ยงส่วนต่างๆของร่างกาย

องค์ประกอบสำคัญของเฮโมโกลบินคือ ฮีม (Heme) ซึ่งเป็นสารประกอบโคออร์ดิเนชันที่มีธาตุเหล็กเป็นส่วนประกอบ ทำหน้าที่จับและปล่อยออกซิเจน องค์ประกอบที่ 2 คือ โกลบิน ซึ่งเป็นโปรตีนเส้นยาวขดพันกันอยู่ โดยแต่ละสาย มีฮีมติดอยู่ 1 อณู เฮโมโกลบิน 1 โมเลกุล จึงประกอบด้วยฮีม 4 อณู และสายโกลบิน 4 สาย

## สายโกลบิน
สายโกลบินมีอย่างน้อย 4 ชนิด มีชื่อเรียกว่า 
#แอลฟา (alpha : a) 
#บีตา (beta : b) 
#แกมมา (gamma : g) 
#และเดลตา (delta : d) 

ผู้ใหญ่ปกติมีเฮโมโกลบิน 3 ชนิด โดยมีส่วนประกอบและปริมาณดังนี้ 

เฮโมโกลบิน เอ (Hb A) ประกอบด้วย สายแอลฟา 2 สาย กับ สายบีตา 2 สาย(a2b2) พบประมาณร้อยละ 96
เฮโมโกลบิน เอฟ (Hb F) ประกอบด้วย สายแอลฟา 2 สาย กับ สายแกมมา 2 สาย (a2g2) พบประมาณร้อยละ 1
เฮโมโกลบิน เอ 2 (Hb A2) ประกอบด้วย สายแอลฟา 2 สาย กับ สายเดลตา 2 สาย (a2d2) พบประมาณร้อยละ 3
## การใช้ตรวจวินิจฉัย

การตรวจวัดความเข้มข้นของฮีโมโกลบินเป็นการตรวจเลือดที่ทำกันบ่อยที่สุดอย่างหนึ่ง โดยส่วนใหญ่จะเป็นการตรวจที่เป็นส่วนหนึ่งของการตรวจนับเม็ดเลือดอย่างสมบูรณ์ และยังเป็นการตรวจแยกต่างหากที่ทำได้อย่างรวดเร็ว ณ จุดบริการ เช่น ก่อนการบริจาคเลือด เป็นต้น หน่วยของผลการตรวจมักรายงานเป็น กรัมต่อลิตร หรือ กรัมต่อเดซิลิตร หรือ โมลต่อลิตร โดยฮีโมโกลบิน 1 กรัมต่อลิตร เท่ากับประมาณ 0.6206 มิลลิโมลต่อลิตร ทั้งนี้การรายงานหน่วยเป็นโมลไม่เป็นที่นิยม เนื่องจากมีความไม่แน่นอนที่เป็นผลจากสถานะทางโพลิเมอร์ของโมเลกุล

## อ้างอิง

หมวดหมู่:สมดุลเคมี
หมวดหมู่:สรีรวิทยาการหายใจ
หมวดหมู่:ฮีโมโกลบิน
เวียดนามแอร์ไลน์

**เวียดนามแอร์ไลน์** () เป็นสายการบินประจำชาติเวียดนาม ที่มีฐานการบินอยู่ที่ท่าอากาศยานนานาชาติโหน่ยบ่ายในฮานอยและท่าอากาศยานนานาชาติเตินเซินเญิ้ตในนครโฮจิมินห์ สายการบินให้บริการเที่ยวบินสู่จุดหมายปลายทาง 66 แห่งในเอเชีย ยุโรป โอเชียเนีย และอเมริกาเหนือ เวียดนามแอร์ไลน์ก่อตั้งขึ้นเป็นหน่วยงานของรัฐในปี 1956 ก่อนที่จะโอนกิจการมาเป็นบริษัทเอกชนในชื่อ *เวียดนามแอร์ไลน์ คอร์ปอเรชัน* ในปี 1995 ต่อมาในปี 2010 ได้มีการปรับโครงสร้างเป็นบริษัทจำกัด และเปลี่ยนชื่อเป็นบริษัท เวียดนามแอร์ไลน์ จำกัด โดยมีคณะกรรมการบริหารเจ็ดคน ซึ่งได้รับการแต่งตั้งโดยนายกรัฐมนตรีเวียดนาม สายการบินถูกจัดอันดับให้เป็นสายการบินระดับ 4 ดาวโดยของสกายแทร็กซ์

ในวันที่ 10 มิถุนายน ค.ศ. 2010 เวียดนามแอร์ไลน์เข้าร่วมเป็นสมาชิกพันธมิตรสายการบินสกายทีม โดยเป็นสายการบินแรกจากภูมิภาคเอเชียตะวันออกเฉียงใต้ที่เข้าร่วมเครือข่าย

## จุดหมายปลายทาง

### ข้อตกลงการบินร่วม
เวียดนามแอร์ไลน์ได้มีข้อตกลงการบินโดยใช้รหัสเที่ยวบินร่วมกันกับสายการบินต่างๆ ดังต่อไปนี้:

* แอโรฟลอต
* แอร์แคมโบเดีย
* แอร์ยูโรปา
* แอร์ฟรานซ์
* ออล นิปปอน แอร์เวย์
* บางกอกแอร์เวย์ส
* คาเธ่ย์แปซิฟิค
* ไชนาแอร์ไลน์
* ไชนาอีสเทิร์นแอร์ไลน์
* ไชนาเซาเทิร์นแอร์ไลน์
* เช็กแอร์ไลน์
* เดลตาแอร์ไลน์
* เอ็ลอัล
* สายการบินเอทิฮัด
* ฟินน์แอร์
* การูดาอินโดนีเซีย
* อิตาแอร์เวย์
* เคนยาแอร์เวย์
* เคแอลเอ็ม
* โคเรียนแอร์
* การบินลาว
* มิดเดิลอีสต์แอร์ไลน์
* แปซิฟิกแอร์ไลน์
* ฟิลิปปินส์แอร์ไลน์
* ควอนตัส
* เซาเดีย
* แอ็สแอนเซแอ็ฟ 
* ตารอม
* เตอร์กิชแอร์ไลน์
* เซี่ยเหมินแอร์
* VASCO 
* เวอร์จินแอตแลนติก

## ฝูงบิน
### ฝูงบินปัจจุบัน
[thumb|220px|right|[แอร์บัส เอ321|แอร์บัส เอ321-200 เป็นหนึ่งในเครื่องบินที่สำคัญที่สุดของเวียดนามแอร์ไลน์]]
[thumb|220px|right|[แอร์บัส เอ350-900 ของเวียดนามแอร์ไลน์]]
[thumb|220px|right|[โบอิง 787-9 ของเวียดนามแอร์ไลน์]]

ณ เดือนมกราคม ค.ศ. 2026 เวียดนามแอร์ไลน์มีเครื่องบินประจำการในฝูงบินดังนี้:

เวียดนามแอร์ไลน์มีอายุฝูงบินเฉลี่ย 9.2 ปี

### ฝูงบินในอดีต
เวียดนามแอร์ไลน์เคยให้บริการเครื่องบินดังต่อไปนี้:

* แอโร เอ-45
* แอร์บัส เอ300-600
* แอร์บัส เอ300บี4
* แอร์บัส เอ310-200
* แอร์บัส เอ310-300
* แอร์บัส เอ320-200
* แอร์บัส เอ321-100
* แอร์บัส เอ330-200
* แอร์บัส เอ330-300
* อานโตนอฟ อาน-2
* อานโตนอฟ อาน-24
* อานโตนอฟ อาน-30
* เอทีอาร์ 72-200
* เอทีอาร์ 72-500
* โบอิง 707-320
* โบอิง 707-320บี
* โบอิง 707-320ซี
* โบอิง 727-100
* โบอิง 727-200
* โบอิง 737-300
* โบอิง 767-200อีอาร์
* โบอิง 767-300อีอาร์
* โบอิง 777-200อีอาร์
* ดักลาส ดีซี-3
* ดักลาส ดีซี-4
* ดักลาส ดีซี-6
* ฟอกเกอร์ 70
* อิลยูชิน อิล-14จี
* อิลยูชิน อิล-18
* ลิซุนอฟ ลิ-2
* มิล มิ-4
* ตูโปเลฟ ตู-134เอ
* ตูโปเลฟ ตู-134บี
* ยาโกเลฟ ยัค-40

## อ้างอิง

## แหล่งข้อมูลอื่น

*  เวียดนามแอร์ไลน์

หมวดหมู่:สายการบิน
หมวดหมู่:สายการบินประจำชาติ
หมวดหมู่:สายการบินสัญชาติเวียดนาม
หมวดหมู่:สายการบินที่ก่อตั้งในปี พ.ศ. 2499
หมวดหมู่:สกายทีม
หมวดหมู่:บริษัทเวียดนามเหนือที่ก่อตั้งในปี พ.ศ. 2499
เม็ดเลือดขาว

[thumb|right| ภาพการไหลเวียนของเลือดในมนุษย์จาก[กล้องจุลทรรศน์อิเล็กตรอนชนิดส่องกราด นอกจากพบเซลล์เม็ดเลือดขาวแล้ว ยังพบเซลล์เม็ดเลือดแดงและเกล็ดเลือดในลักษณะเป็นแผ่นขนาดเล็ก]]

**เม็ดเลือดขาว** () เป็นเซลล์ของระบบภูมิคุ้มกันซึ่งคอยป้องกันร่างกายจากทั้งเชื้อก่อโรคและสารแปลกปลอมต่างๆ เม็ดเลือดขาวมีหลายชนิด ทั้งหมดเจริญมาจาก pluripotent cell ในไขกระดูกที่ชื่อว่า hematopoietic stem cell เซลล์เม็ดเลือดขาวเป็นเซลล์ที่พบได้ทั่วไปในร่างกาย รวมไปถึงในเลือดและในระบบน้ำเหลือง

จำนวนของเซลล์เม็ดเลือดขาวในเลือดมักใช้เป็นข้อบ่งชี้ของโรคและการดำเนินไปของโรค โดยปกติแล้วในเลือดหนึ่งลิตรจะมีเซลล์เม็ดเลือดขาวอยู่ประมาณ 4×109 ถึง 11×109 เซลล์ รวมเป็นเซลล์ประมาณ 1% ในเลือดของคนปกติ ในบางสภาวะ เช่น ลูคีเมีย (มะเร็งเม็ดเลือดขาว) จำนวนของเซลล์เม็ดเลือดขาวจะมีปริมาณได้มากกว่าปกติ หรือในภาวะ leukopenia จำนวนของเซลล์เม็ดเลือดขาวก็จะน้อยกว่าปกติ คุณสมบัติทางกายภาพของเซลล์เม็ดเลือดขาว เช่น ปริมาตร conductivity และ granularity อาจเปลี่ยนแปลงไประหว่างการกระตุ้นเซลล์ การเจริญของเซลล์ หรือการมีเซลล์มะเร็งเม็ดเลือดขาว

หมวดหมู่:เลือด
หมวดหมู่:เซลล์เม็ดเลือด
หมวดหมู่:เม็ดเลือดขาว
จาการ์ตา คอมมอนส์

**จาการ์ตา คอมมอนส์** (Jakarta Commons) เป็นหนึ่งในโครงการย่อยของโครงการจาการ์ตาภายใต้การกำกับดูแลของมูลนิธิซอฟต์แวร์อะแพชี จุดมุ่งหมายของคอมมอนส์คือต้องการเผยแพร่ซอฟต์แวร์จาวาที่เป็นโอเพนซอร์สและสามารถนำกลับมาใช้ใหม่ได้ (reusable) ส่วนมากจะเป็นแพ็กเกจในรูปแบบ JAR พร้อมเอกสารการใช้งาน เพื่อนำเข้าลงในเครื่องมือช่วยเขียนโปรแกรมแล้วใช้งานได้ทันที คอมมอนส์แบ่งออกเป็น 3 กลุ่มใหญ่ๆ ได้แก่ คอมมอนส์สมบูรณ์ (Commons Proper) คอมมอนส์ทดลอง (Commons Sandbox) และคอมมอนส์พักการพัฒนา (Commons Dormant)

## คอมมอนส์สมบูรณ์
คอมมอนส์สมบูรณ์ สร้างขึ้นมาเพื่ออุทิศให้สำหรับการสร้างสรรค์และการดูแลรักษาคอมโพเนนต์บนแพลตฟอร์มจาวา คอมมอนส์สมบูรณ์เป็นแหล่งซอฟต์แวร์เพื่อการทำงานและการใช้ข้อมูลร่วมกันระหว่างนักพัฒนาซอฟต์แวร์ที่ใช้ซอฟต์แวร์ในโครงการจาการ์ตา ผู้พัฒนาตัวคอมมอนส์จะพยายามกำหนดการเรียกใช้ไลบรารีอื่นให้น้อยที่สุด ซึ่งจะทำให้คอมมอนส์ใช้งานง่าย ยิ่งไปกว่านั้น คอมโพเนนต์ในคอมมอนส์จะรักษาส่วนต่อประสาน (interface) ให้เสถียรมากที่สุดเท่าที่จะทำได้ เพื่อให้ผู้ที่ใช้ซอฟต์แวร์ในโครงการจาการ์ตาอื่นๆ สามารถนำคอมมอนส์ไปใช้ได้โดยไม่ต้องกังวลกับการเปลี่ยนแปลงการทำงานภายในในอนาคต

ในเดือนสิงหาคม ค.ศ. 2006 มีมากกว่า 30 โครงการที่จัดอยู่ในคอมมอนส์สมบูรณ์ และสามารถแบ่งออกเป็น 5 หมวดหมู่ย่อย

ดูรายชื่อโครงการทั้งหมดที่เป็นคอมมอนส์สมบูรณ์ในปัจจุบันได้ที่หน้านี้

## คอมมอนส์ทดลอง
คอมมอนส์ทดลอง เป็นพื้นที่สำหรับพัฒนาและทดลองคอมโพเนนต์ที่ยังไม่บรรจุเป็นคอมมอนส์สมบูรณ์ และจะบรรจุคอมโพเนนต์นั้นเมื่อได้รับการรับรองจากสมาชิกในโครงการจาการ์ตาคนอื่นๆ และได้รับการพัฒนาถึงขั้นระดับมาตรฐานแล้ว

ดูรายชื่อโครงการทั้งหมดที่เป็นคอมมอนส์ทดลองในปัจจุบันได้ที่หน้านี้

## คอมมอนส์พักการพัฒนา
คอมมอนส์พักการพัฒนา เป็นกลุ่มคอมโพเนนต์ที่ได้ประกาศว่าจะไม่มีการพัฒนาต่อในอนาคตอันใกล้ด้วยสาเหตุบางประการ คอมโพเนนต์เหล่านี้อาจสามารถนำไปใช้ได้ แต่ก็ต้องนำไปแปลโปรแกรมและสร้างด้วยตัวเอง

ดูรายชื่อโครงการทั้งหมดที่เป็นคอมมอนส์พักการพัฒนาในปัจจุบันได้ที่หน้านี้

## อ้างอิง

## แหล่งข้อมูลอื่น
* Jakarta Commons Homepage

หมวดหมู่:แพลตฟอร์มจาวา
หมวดหมู่:มูลนิธิซอฟต์แวร์อะแพชี
เจมส์ เฮอร์เรียต

**เจมส์ เฮอร์เรียต** เป็นนามปากกาของนายสัตวแพทย์ **เจมส์ อัลเฟรด (อัลฟ์) ไวต์** () (3 ตุลาคม 1916 – 23 กุมภาพันธ์ 1995) เขาเป็นผู้เขียนหนังสือเกี่ยวกับสัตว์และการรักษาสัตว์หลายเล่มที่ติดอันดับหนังสือขายดี และได้รับการแปลเป็นภาษาไทย โดยปาริฉัตร เสมอแข และจัดพิมพ์โดยสำนักพิมพ์ผีเสื้อ

เนื้อหาส่วนใหญ่ที่ปรากฏในหนังสือของเขาจะเกิดขึ้นในมณฑล ยอร์คเชอร์ ในตอนเหนือของประเทศอังกฤษ สถานที่ที่เขาเริ่มทำงานหลังจากจบการศึกษาจากมหาวิทยาลัยกลาสโกว์ และอาศัยอยู่จนกระทั่งเสียชีวิต

เจมส์ ไวต์ ได้รับพระราชทานเครื่องราชอิสริยาภรณ์แห่งราชอาณาจักรบริเตน (OBE) ชั้น Officer เมื่อปี ค.ศ. 1979

## ผลงานหนังสือ
* *If Only They Could Talk* (1970)
* *It Shouldn't Happen to a Vet* (1972)
* *Let Sleeping Vets Lie* (1973) 
* *Vet in Harness* (1974) 
* *Vets Might Fly* (1976) 
* *Vet in a Spin* (1977)
* *James Herriot's Yorkshire* (1979) 
* *The Lord God Made Them All* (1981)
* *Every Living Thing* (1992)
* *James Herriot's Cat Stories* (1994) 
* *James Herriot's Favourite Dog Stories* (1995)

## ผลงานหนังสือที่ได้รับการแปลเป็นภาษาไทย
จัดพิมพ์โดยสำนักพิมพ์ผีเสื้อ และได้ทำการจัดเรียงตอนใหม่ต่างจากที่พิมพ์ในอังกฤษ
* *หมอหัวเราะ* พิมพ์ครั้งแรก พ.ศ. 2531
* *ยิ้มก่อนเห่า* พ.ศ. 2532
* *หมาบ้าจี้*  พ.ศ. 2535
* *ยิ้มสี่ขา* มิถุนายน พ.ศ. 2536
* *หมอฮา*

ต่อมามีการรวมเล่มและจัดพิมพ์ในชื่อใหม่
* *หมาสารพัด* จาก หมาบ้าจี้รวมกับยิ้มก่อนเห่า กรกฎาคม พ.ศ. 2539
* *หมออารมณ์ดี* จาก หมอฮารวมกับยิ้มสี่ขา กรกฎาคม พ.ศ. 2539

และหนังสือที่แปลจาก *James Herriot's Cat Stories* 
* *หมอแมว*  ธันวาคม พ.ศ. 2539

## อ้างอิง
* ประวัติผู้เขียน จากภาคผนวกหนังสือโดยสำนักพิมพ์ผีเสื้อ

## แหล่งข้อมูลอื่น
* เว็บไซต์อย่างเป็นทางการของ เจมส์ เฮอร์เรียต 

หมวดหมู่:นักเขียนชาวอังกฤษ
หมวดหมู่:สัตวแพทย์
หมวดหมู่:ผู้เขียนอัตชีวประวัติชาวสหราชอาณาจักร
หมวดหมู่:บุคคลจากซันเดอร์แลนด์
หมวดหมู่:ศิษย์เก่าจากมหาวิทยาลัยกลาสโกว์
คณะองคมนตรี

**คณะองคมนตรี** () คือ กลุ่มบุคคลหรือหน่วยงานที่ให้คำปรึกษาแก่ประมุขแห่งรัฐ โดยปกติแล้ว (แต่ไม่เสมอไป) ในประเทศที่ปกครองแบบราชาธิปไตย คำว่า "องคมนตรี" ในภาษาอังกฤษ "privy" (หรือภาษาฝรั่งเศส privé) หมายถึง "ส่วนตัว" หรือ "ลับ" ด้วยเหตุนี้ คณะองคมนตรีในอดีตจึงมักจะเป็นกลุ่มที่ปรึกษาศาล ที่ได้รับความไว้วางใจ และ/หรือใกล้ชิดมากที่สุดของกษัตริย์ ซึ่งจะให้คำปรึกษาที่รักษาเป็นความลับในเรื่องกิจการรัฐ แม้จะมีการยกเลิกระบอบกษัตริย์แล้ว แต่คณะองคมนตรีบางแห่งยังคงดำเนินการอยู่ ในขณะที่บางสภาจะยุบ และ แยกออกไป ส่งผลให้ระบบกษัตริย์ดำรงอยู่ต่อไปได้โดยไม่ต้องมีสภามงกุฎลับ

ประเทศที่มีสภาองคมนตรีหรือองค์กรเทียบเท่าในปัจจุบัน เช่น สหราชอาณาจักรบริเตนใหญ่และไอร์แลนด์เหนือ, ประเทศแคนาดา, ราชอาณาจักรเดนมาร์ก, ราชอาณาจักรตองงา และ ราชอาณาจักรไทย

## องคมนตรี

### คณะองคมนตรีที่ยังปฏิบัติหน้าที่

### คณะองคมนตรีที่ถูกยุติบทบาท

## ดูเพิ่ม

* คณะองคมนตรีไทย
* Council of State
* Crown Council
* Executive Council (Commonwealth countries)
* Privy Council ministry
* State Council

## อ้างอิง

สภาองคมนตรี
อะแพชี ทอมแคต

**อะแพชี ทอมแคต** (Apache Tomcat) เป็นโปรแกรมบรรจุเว็บ (web container) ที่พัฒนาโดยมูลนิธิซอฟต์แวร์อะแพชี ทอมแคตใช้ข้อกำหนดของเซิร์ฟเลตและเจเอสพีจากซันไมโครซิสเต็มส์มาเป็นต้นแบบในการทำงาน ซึ่งกำหนดสภาพแวดล้อมสำหรับโค้ดจาวาเพื่อทำงานบนเว็บเซิร์ฟเวอร์ นอกจากนั้นทอมแคตได้เพิ่มเครื่องมือสำหรับการจัดการการตั้งค่าที่เก็บในรูปแบบแฟ้มเอกซ์เอ็มแอล และมีโปรแกรม HTTP เซิร์ฟเวอร์อยู่ในตัวเอง

อะแพชี ทอมแคต เคยเป็นโครงการย่อยของโครงการจาการ์ตา แต่ปัจจุบันได้แยกตัวออกมาเป็นโครงการหลักของมูลนิธิซอฟต์แวร์อะแพชี

## สภาพแวดล้อม
ทอมแคตเป็นเว็บเซิร์ฟเวอร์ที่รองรับเซิร์ฟเลตและเจเอสพี โดยทำงานร่วมกับตัวแปลโปรแกรมชื่อ ทอมแคต แจสเปอร์ (Tomcat Jasper) ในการแปลงเจเอสพีให้กลายเป็นเซิร์ฟเลตก่อนนำไปประมวลผล

เอนจินเซิร์ฟเลตของทอมแคตนั้นมักทำงานร่วมกับ Apache HTTP Server หรือโปรแกรมเว็บเซิร์ฟเวอร์อื่น ๆ หรือสามารถตั้งตัวเป็นเซิร์ฟเวอร์เอกเทศก็ได้ ซึ่งในการพัฒนาก่อนหน้านี้มีแนวความคิดว่า เมื่อทอมแคตทำงานเป็นโปรแกรมที่ทำงานโดดเดี่ยว (standalone) จะเหมาะกับสภาพแวดล้อมที่ไม่ต้องการความรวดเร็วและการดูแลธุรกรรม (transaction) มากนัก อย่างไรก็ตามแนวความคิดดังกล่าวไม่มีอีกต่อไป เนื่องจากทอมแคตได้เพิ่มประสิทธิภาพเป็นเซิร์ฟเวอร์ที่รองรับสภาพแวดล้อมที่มีการจราจรหนาแน่นสูง

ทอมแคตสามารถทำงานได้ข้ามระบบปฏิบัติการ เพียงแค่ต้องการจาวารันไทม์เอนไวรอนเมนต์ (Java Runtime Environment) เท่านั้น

## สถานภาพของการพัฒนา
สมาชิกของมูลนิธิซอฟต์แวร์อะแพชีและอาสาสมัครอิสระจะเป็นผู้ช่วยพัฒนาและดูแลรักษาทอมแคต ผู้ใช้ทั่วไปสามารถเข้าถึงทั้งซอร์สโค้ดและซอฟต์แวร์ที่แปลแล้วของทอมแคตภายใต้สัญญาอนุญาตอะแพชี (Apache License) รุ่นแรกของทอมแคตที่เผยแพร่สู่สาธารณะเริ่มต้นที่ 3.0.x (ซึ่งรุ่นก่อนหน้านี้เป็นการเผยแพร่ภายในซันไมโครซิสเต็มส์เท่านั้น ไม่ออกสู่สาธารณะ) และรุ่น 6.0.13 เป็นรุ่นล่าสุดที่เสถียรในสายรุ่น 6.0.x ตามข้อกำหนดเซิร์ฟเลตรุ่น 2.5 ในปี ค.ศ. 2007

## ลักษณะสำคัญ
การอธิบายคร่าว ๆ เกี่ยวกับลักษณะสำคัญที่แตกต่างระหว่างรุ่นสามารถดูได้ที่เว็บไซต์ของมูลนิธิ

### ทอมแคต 3.x
* ใช้ข้อกำหนดเซิร์ฟเลตรุ่น 2.2 และเจเอสพีรุ่น 1.1
* การเพิ่มเซิร์ฟเลต
* ฟังก์ชันพื้นฐานบน HTTP

### ทอมแคต 4.x
* ใช้ข้อกำหนดเซิร์ฟเลตรุ่น 2.3 และเจเอสพีรุ่น 1.2
* ตัวบรรจุเซิร์ฟเลตได้รับการออกแบบใหม่เป็น แคทาลินา (Tomcat Catalina)
* เอนจินของเจเอสพีได้รับการออกแบบใหม่เป็น แจสเปอร์ (Tomcat Jasper)
* ตัวเชื่อมต่อไคโยตี (Coyote connector)
* จาวาแมนิจเมนต์เอกซเทนชันส์ (Java Management Extensions: JMX) การบริหารเจเอสพีบนพื้นฐานของ อะแพชี สตรัตส์ (Apache Struts)

### ทอมแคต 5.x
* ใช้ข้อกำหนดเซิร์ฟเลตรุ่น 2.4 และเจเอสพีรุ่น 2.0
* ลดการเก็บข้อมูลขยะ เพิ่มประสิทธิภาพและการขยายตัวได้ (scalability)
* บูรณาการแพลตฟอร์มระหว่างวินโดวส์และยูนิกซ์
* การแจงส่วน (parsing) สำหรับเจเอสพีเร็วขึ้น

### ทอมแคต 6.x
* ใช้ข้อกำหนดเซิร์ฟเลตรุ่น 2.5 และเจเอสพีรุ่น 2.1
* รองรับ Unified Expression Language รุ่น 2.1
* ออกแบบมาเพื่อทำงานบนจาวารุ่น 5.0 เป็นต้นไป
* รองรับการใช้งาน โคเมต (Comet) ผ่านทางส่วนต่อประสานโคเมตโพรเซสเซอร์ (CometProcessor)

## อ้างอิง

## ดูเพิ่ม
* เจบอสส์ (JBoss)

## แหล่งข้อมูลอื่น
* Apache Tomcat Wiki
* 
* Tomcat-Book project
* Configure Tomcat through Apache using mod_jk 

หมวดหมู่:มูลนิธิซอฟต์แวร์อะแพชี
หมวดหมู่:แพลตฟอร์มจาวาเอนเทอร์ไพรส์
หมวดหมู่:ซอฟต์แวร์เว็บเซิร์ฟเวอร์เสรี
ทอมแคต แคทาลินา

**ทอมแคต แคทาลินา** () เป็นชื่อของโปรแกรมบรรจุเซิร์ฟเลตที่ใช้ในอะแพชี ทอมแคตตั้งแต่รุ่น 4.x ขึ้นไป พัฒนาโดยมูลนิธิซอฟต์แวร์อะแพชี โดยทอมแคตนั้นจะนำข้อกำหนดของซันไมโครซิสเต็มส์สำหรับเซิร์ฟเลตและเจเอสพีไปใช้ ซึ่งเป็นเทคโนโลยีบนเว็บที่สำคัญของแพลตฟอร์มจาวา ผู้ที่สร้างและออกแบบแคทาลินาคือ เครก แม็กแคลนาฮาน (Craig McClanahan)

## แหล่งข้อมูลอื่น
* Apache Tomcat
* The Apache Software Foundation

หมวดหมู่:แพลตฟอร์มจาวาเอนเทอร์ไพรส์
ล้อแม็ก

[thumb|300 px|ล้อแม็กของ[ปอร์เช คาร์เรรา จีที]]

**ล้อแม็ก** (mag wheel) หรือ **ล้ออัลลอย** ชื่อเต็มคือ **ล้อแม็กนีเซียมอัลลอย** (magnesium alloy wheel) ในไทยนิยมเรียกว่า **ล้อแม็กซ์** (max wheel) เป็นลักษณะล้อสำหรับรถยนต์ทำจากอัลลอยวัสดุผสมจากแม็กนีเซียม ซึ่งมีลักษณะเด่นแตกต่างจากล้อรถยนต์เหล็กทั่วไปที่มีน้ำหนักที่เบากว่า  รวมถึงการนำความร้อนที่ดีกว่าซึ่งทำให้ลดปัญหาการเบรกไม่อยู่ได้ส่วนหนึ่ง นอกจากนี้ ยังมีความสวยงามของตัวล้อที่แตกต่างจากล้อทั่วไป 

ล้อแม็กผลิตจากการหลอมในขั้นตอนเดียวของอัลลอยของแม็กนีเซียม ZK60 และ MA-14 

ล้ออัลลอยที่ผลิตจากอะลูมิเนียม บางครั้งก็ถูกเรียกรวมว่า "ล้อแม็ก" ถึงแม้ว่าไม่ได้มีแม็กนีเซียมเป็นส่วนผสมก็ตาม

หมวดหมู่:ล้อ
หมวดหมู่:รถยนต์
หมวดหมู่:วัสดุผสม
ประวัติ ปัตตพงศ์

**ประวัติ ปัตตพงศ์** หรือ **หลวงธรรมนูญวุฒิกร** (26 ตุลาคม พ.ศ. 2445 – 21 มิถุนายน พ.ศ. 2515) อดีตประธานศาลฎีกา และได้รับการยกย่องว่าเป็นบิดาแห่งวงการแบดมินตันของประเทศไทย 

ใน พ.ศ. 2493 ประวัติ และผู้มีใจรักกีฬาแบดมินตันกลุ่มหนึ่ง อาทิ ยง อุทิศกุล และ ณัติ นิยมวานิช ได้ร่วมก่อตั้งสมาคมแบดมินตันแห่งประเทศไทยขึ้น พร้อมกับเรียนเชิญพระยาจินดารักษ์ (จำลอง สวัสดิ์-ชูโต) มาเป็นนายกสมาคมแบดมินตันแห่งประเทศไทยคนแรก 

ประวัติ จบการศึกษาสาขาวิชานิติศาสตร์ จากมหาวิทยาลัยธรรมศาสตร์ และดำรงตำแหน่งประธานศาลฎีกา ตั้งแต่วันที่ 15 ตุลาคม พ.ศ. 2505 - 1 ตุลาคม พ.ศ. 2506 ก่อนหน้านายสัญญา ธรรมศักดิ์

ประวัติ สมรสกับแฉล้ม ไกรจิตติ บุตรีพระยากฤตราชทรงสวัสดิ์ เมื่อวันที่ 17 มกราคม พ.ศ. 2474

## เครื่องราชอิสริยาภรณ์

## อ้างอิง

## แหล่งข้อมูลอื่น
* ข่าวจากหนังสือพิมพ์ผู้จัดการ 
* ประวัติประธานศาลฎีกา 

หมวดหมู่:บุคคลจากเขตสัมพันธวงศ์
หมวดหมู่:ข้าราชการฝ่ายตุลาการชาวไทย
หมวดหมู่:ประธานศาลฎีกาไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:นักกฎหมายชาวไทย
หมวดหมู่:นักแบดมินตันชายชาวไทย
หมวดหมู่:นักกีฬาจากกรุงเทพมหานคร
หมวดหมู่:บุคคลจากโรงเรียนเทพศิรินทร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญ ร.ด.ม.(ศ)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลในประวัติศาสตร์กรุงรัตนโกสินทร์
โซนิคโครนิเคิลส์: เดอะดาร์คบราเธอร์ฮู้ด

**โซนิคโครนิเคิลส์: เดอะดาร์คบราเธอร์ฮู้ด** () เป็นเกมเล่นตามบทบาทของเครื่องนินเทนโด DS ผลิตโดยเซก้าและBioWare โดยมีโครงเรื่องมาจากเกมชุดโซนิคเดอะเฮดจ์ฮ็อก

## รูปแบบการเล่น
*โซนิคโครนิเคิลส์: เดอะดาร์คบราเธอร์ฮู้ด* เป็นเกมเล่นตามบทละครที่ใช้สไตลัสในการควบคุมอย่างเต็มที่ ตัวเกมจะไม่มีระบบพบศัตรูแบบสุ่มโดยผู้เล่นจะเห็นศัตรูเดินไปมาในฉากแผนที่ รูปแบบการต่อสู้จะเป็นแบบตัดฉากต่อสู้ โดยมีสมาชิกร่วมทีมได้ 4 คน การต่อสู้เป็นแบบผลัดกันเล่น ตัวละครแต่ละตัวจะมีความสามารถพิเศษเป็นของตัวเอง

เกมใช้ระบบ Fatigue Points (ค่าความเหนื่อย) คล้ายคลึงกับ Magic Points ในเกมเล่นตามบทบาททั่วๆไป นอกจากนั้นตัวเกมยังมีแหวนเป็นหน่วยเงินในเกมซึ่งสามารถใช้ในการซื้อท่าพิเศษได้ โดยการใช้งานคล้ายคลึงกับอีลีทบีทเอเจนท์ส อีกทั้งเมื่อได้เลเวลที่เพิ่มขึ้นจะสามารถเลือกค่าสถานะที่ต้องการให้พัฒนาได้

ตัวเกมดำเนินเรื่องในสองโลก คือโลกปกติและ"โลกมืด" นอกจากนั้นยังมีระบบภารกิจย่อยและภาพคั่นฉากแบบแอนิเมชัน มีการนำเพลงประกอบเดิมมาใช้ใหม่และบทสนทนาแบบเลือกตอบ

## เนื้อเรื่อง
โซนิคไปพักพร้อนสองปีหลังจากเสร็จศึกกับดร.เอ็กแมน วันหนึ่งเทลส์ติดต่อโซนิคและบอกว่านัคเคิลส์ถูกลักพาตัวไปโดยกลุ่มที่เรียกเรียก**มารูเดอร์ส**และคาออสเอเมอรัลด์ 6 เม็ดหายไป

## ตัวละครที่ปรากฏ
* โซนิค เดอะเฮดจ์ฮ็อก
* เอมี่ โรส
* ไมลส์ "เทลส์" พราวเวอร์
* รู้จ เดอะแบท
* บิ๊ก เดอะแคท
* นัคเคิลส์ ดิอีคิดนา
* ครีม เดอะแรบบิท
* ดร.เอ็กแมน
* ชาโดว์ เดอะเฮดจ์ฮ็อก
* E-123 โอเมก้า
* เชด

## แหล่งข้อมูลอื่น
* การแถลงข่าวอย่างเป็นทางการ จากเว็บไซต์ของ BioWare 
* บทสัมภาษณ์Greg Zeschuk และ Ray Muzyka ผู้พัฒนาเกม 

หมวดหมู่:โซนิคเดอะเฮดจ์ฮ็อก
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมเล่นตามบทบาท
ดันดี

**ดันดี** () เป็นเมืองที่ใหญ่อันดับสี่ของประเทศสกอตแลนด์ สหราชอาณาจักร อยู่ทางด้านเหนือของแม่น้ำเทย์ 

เมืองดันดีเมืองใหญ่เป็นอันดับสี่ของสกอตแลนด์ที่ตั้งอยู่ใกล้กับปากแม่น้ำเทย์ที่สวยงามซึ่งอยู่ทางตอนกลางของประเทศ ทำให้สามารถเดินทางไปยังเมืองใหญ่เช่น แอเบอร์ดีน เอดินบะระ และกลาสโกว์ได้ด้วยเวลาเพียงหนึ่งชั่วโมง 

จากเมืองที่มีชื่อเสียงทางด้านการค้าปลีกมาเป็นเวลาช้านานตั้งแต่อดีต ในปัจจุบันเมืองดันดีได้กลายมาเป็นเมืองสำคัญทางด้านศิลปะ การศึกษา และการวิจัยทางวิทยาศาสตร์ในหลายสาขาโดยเฉพาะทางด้านเทคโนโลยีชีวภาพ อุตสาหกรรมเทคโนโลยีขั้นสูงเช่นการผลิตซอฟต์แวร์นั้นก็ได้กลายมาเป็นอุตสาหกรรมหลักของเมืองดันดีในปัจจุบัน

เมืองดันดีเป็นอีกเมืองหนึ่งที่น่าอยู่อาศัยและศึกษาต่อด้วยตัวเมืองและสิ่งแวดล้อมที่ปลอดภัยและผู้คนที่เป็นมิตร ด้วยเหตุนี้ทำให้เมืองแห่งนี้มีสัดส่วนนักเรียนต่อประชากรทั้งหมดสูงเป็นอันดับหนึ่งของสหราชอาณาจักร นำมาซึ่งความเป็นเมืองที่ให้สดใสและมีชีวิตชีวาของกิจกรรมยามกลางวันและแสงสีในยามกลางคืน เมืองดันดีได้รับการขนานนามว่าเป็น "เมืองแห่งการค้นพบ" (The City of Discovery) ผลงานสำคัญที่ได้ถือกำเนิดในเมืองนี้มีมากมาย ยกตัวอย่างเช่น ยาแอสไพริน แสงไฟฟ้า (electric light) โทรเลขไร้สาย เอกซเรย์ และเรดาร์ 

เมืองดันดีเป็นที่ตั้งของมหาวิทยาลัยสองแห่งคือ มหาวิทยาลัยดันดีและมหาวิทยาลัยแอเบอร์เทย์ นอกจากดันดีจะเป็นเมืองที่น่าไปศึกษาต่อแล้ว ในปี ค.ศ. 2004 เมืองดันดียังได้รับการยกย่องจากนิตยสาร The Scientist ให้เป็นเมืองที่น่าอยู่ทำงานที่สุดในยุโรป (The best place to work in Europe)

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* สถาบันส่งเสริมการศึกษาต่อสกอตแลนด์
*

หมวดหมู่:นครในสหราชอาณาจักร
หมวดหมู่:พื้นที่สภาของสกอตแลนด์
หมวดหมู่:เมืองในสกอตแลนด์
รายชื่อประเทศเรียงตามมูลค่าทุนสำรองระหว่างประเทศ

**[[ทุนสำรองระหว่างประเทศ]]** () คือ สินทรัพย์ที่ธนาคารกลาง หรือหน่วยงานทางการเงินที่มีความเกี่ยวข้องถือไว้ และเป็นผู้บริหารจัดการ ซึ่งสินทรัพย์ที่ถือว่าเป็นทุนสำรองระหว่างประเทศที่นิยมใช้กันนั้น (อย่างเช่นในบัญชีด้านล่างนี้) จะประกอบด้วย สินทรัพย์ในรูปเงินตราต่างประเทศ (Foreign Exchange Assets) ทองคำ (Monetary Gold) สิทธิพิเศษถอนเงิน (Special Drawing Rights : SDRs) และสินทรัพย์ส่งสมทบกองทุนการเงินระหว่างประเทศ (Reserve Position in the IMF Fund)  

บัญชีรายชื่อประเทศและดินแดนที่จัดอันดับตามปริมาณทุนสำรองระหว่างประเทศนี้จะใช้สกุลเงินดอลลาร์สหรัฐ สำหรับในบางชาติที่มีหน่วยงานทางการเงินหลายหน่วยงาน การคำนวณจะถูกแยกออกจากกัน เช่น สาธารณรัฐประชาชนจีน ที่ประกอบด้วย 3 แห่งคือ จีนแผ่นดินใหญ่ ฮ่องกง และมาเก๊า นอกจากนั้นแล้วความผันผวนของอัตราแลกเปลี่ยนถือว่าเป็นผลกระทบอันมีนัยสำคัญต่อการเปลี่ยนแปลงของตัวเลขเหล่านี้อย่างมาก

## รายชื่อ
   

## อ้างอิง




## แหล่งข้อมูลอื่น
*IMF's Data Template on International Reserves and Foreign Currency Liquidity -- Reporting Countries
*IMF's SDDS subscribers with links to their websites containing data on international reserves
*Central bank and monetary authority websites at the Bank for International Settlements website

หมวดหมู่:รายชื่อประเทศ
หมวดหมู่:เศรษฐกิจ
คัสเซิล

**คัสเซิล** () เป็นเมืองที่ตั้งอยู่ทางตอนเหนือของรัฐเฮ็สเซิน ประเทศเยอรมนี บนแม่น้ำฟุลดา เคยเป็นเมืองหลวงของราชอาณาจักรเว็สท์ฟาเลินของจักรวรรดิฝรั่งเศส

หอดูดาวแห่งแรกในเยอรมนีถูกสร้างในคัสเซิลเมื่อปี 1558 และในปี 1604 อ็อทโทน็อยม์ โรงละครถาวรแห่งแรกก็ถูกสร้างขึ้น พิพิธภัณฑ์สาธารณะแห่งแรกของยุโรป (ชื่อว่า "Museum Fridericianum" ตามชื่อผู้ก่อตั้ง) ถูกสร้างในปี 1779 ในตอนท้ายของคริสต์ศตวรรษที่ 19 พิพิธภัณฑ์ดังกล่าวเก็บรักษาชุดสะสมนาฬิกาและนาฬิกาข้อมือที่ใหญ่ที่สุดในโลกแห่งหนึ่ง

ตั้งแต่ปี 1955 งานดอคูเมนทา งานนิทรรศการศิลปะสมัยใหม่และศิลปะร่วมสมัยนานาชาติ ก็จัดขึ้นที่เมืองนี้เป็นประจำ ในปัจจุบันงานดอคูเมนทาจัดขึ้นทุกห้าปี

## แหล่งข้อมูลอื่น

* Kassel City Panoramas - ทิวทัศน์มุมกว้างและนำเที่ยวออนไลน์
* เว็บไซต์อย่างเป็นทางการ

หมวดหมู่:เมืองในรัฐเฮ็สเซิน
อะแพชี เล็นยา

**อะแพชี เล็นยา** (Apache Lenya) เป็นระบบจัดการเนื้อหา (CMS) ที่เป็นโอเพนซอร์สในรูปแบบภาษาจาวาและเอกซ์เอ็มแอล ทำงานอยู่บนเฟรมเวิร์กจัดการเนื้อหา (content management framework) ที่ชื่อ อะแพชี เคอคูน (Apache Cocoon) ลักษณะสำคัญประกอบด้วยการควบคุมการปรับปรุงแก้ไข (revision control), การจัดกำหนดการ (scheduling), ความสามารถในการสืบค้น, การรองรับกระแสงาน (workflow) และตัวแก้ไขแบบ WYSIWYG บนเบราว์เซอร์

## ประวัติ
เล็นยาสร้างขึ้นเป็นครั้งแรกโดยไมเคิล เวคเนอร์ (Michael Wechner) เมื่อต้นปี ค.ศ. 1999 เพื่อจัดการเนื้อหาเกี่ยวกับบันทึกประจำวันของการก่อตัวของแบบแผน (pattern formation) ซึ่งก่อนหน้านี้ไมเคิลได้เคยทำวิจัยทางฟิสิกส์โดยการเขียนโปรแกรมจำลองคอมพิวเตอร์ (computer simulation) เกี่ยวกับการเจริญเติบโตแบบแตกกิ่งก้านสาขา

ต่อมาในปี ค.ศ. 2000 ไมเคิลได้เข้าร่วมกับบริษัทไวโอนา (Wyona) และได้นำเล็นยามาพัฒนาต่อโดยใช้จัดการเนื้อหาในหนังสือพิมพ์ Neue Zürcher Zeitung ชื่อของเล็นยามาจากชื่อของลูกชายทั้งสองคนคือเลวี (Levi) และแวนยา (Vanya) และในช่วงฤดูใบไม้ผลิ ค.ศ. 2003 ทางไวโอนาได้บริจาคเล็นยาให้กับมูลนิธิซอฟต์แวร์อะแพชี ซึ่งทำให้เล็นยาเป็นที่รู้จักอย่างแพร่หลายและได้เป็นโครงการระดับบนสุดในเดือนกันยายน ค.ศ. 2004

## ดูเพิ่ม
* รายชื่อระบบจัดการเนื้อหา

## แหล่งข้อมูลอื่น
* Apache Lenya website
* Apache Lenya review
* Apache Lenya wiki

หมวดหมู่:ระบบจัดการเนื้อหาโอเพนซอร์ส
หมวดหมู่:มูลนิธิซอฟต์แวร์อะแพชี
หมวดหมู่:ซอฟต์แวร์แพลตฟอร์มจาวา
โกวิทย์ ฝอยทอง

**โกวิทย์ ฝอยทอง** เกิดเมื่อวันที่ 20 เมษายน พ.ศ. 2513 นักฟุตบอลทีมชาติไทย ภูมิลำเนาอยู่ที่อำเภอกุมภวาปี จังหวัดอุดรธานี เล่นฟุตบอลในตำแหน่งกองหลัง ได้เล่นในทีมชุดใหญ่ของไทยในช่วง พ.ศ. 2535 - 2543 อีกด้วย โกวิทย์ ฝอยทอง เคยไปค้าแข้งที่ เยอรมันนี กับ 1860 มิวนิก และค้าแข้ง ใน  สโมสรฟุตบอลทรัพย์สินส่วนพระมหากษัตริย์ 

หมวดหมู่:นักฟุตบอลจากจังหวัดอุดรธานี
หมวดหมู่:บุคคลจากอำเภอกุมภวาปี
อะแพชี เดอร์บี

**อะแพชี เดอร์บี** (Apache Derby) เป็นระบบจัดการฐานข้อมูลเชิงสัมพันธ์ (RDBMS) สร้างขึ้นจากภาษาจาวาซึ่งสามารถนำไปฝังลงในโปรแกรมจาวาได้ ใช้สำหรับการประมวลผลธุรกรรมออนไลน์ มีขนาดเล็กเพียง 2 เมกะไบต์ อะแพชี เดอร์บี เป็นโครงการโอเพนซอร์สที่พัฒนาภายใต้สัญญาอนุญาตอะแพชี 2.0 นอกจากนั้นเดอร์บียังมีการพัฒนาต่อยอดไปเป็น คลาวด์สเคป (Cloudscape) ของไอบีเอ็ม และ จาวาดีบี (Java DB) ของซันไมโครซิสเต็มส์

## อ้างอิง

## แหล่งข้อมูลอื่น
* Apache Derby Project
* IBM Cloudscape Site
*Internals of Derby, An Open Source Pure Java Relational Database Engine deployable in an embedded OSGi environment
* Sun Microsystems Java DB Site
* Why IBM is open sourcing Cloudscape as Derby, IBM developerWorks site
* Apache Derby SMP scalability 

หมวดหมู่:มูลนิธิซอฟต์แวร์อะแพชี
หมวดหมู่:ระบบจัดการฐานข้อมูลโอเพนซอร์ส